Sangen nådde førsteplass på den finske singellisten og tok seg inn på hitlistene i en rekke land, blant annet Sverige, Storbritannia og Tyskland. Også i Norge kom sangen inn på VG-lista, riktignok bare i to uker, og med en niendeplass som høyeste notering. Dette var likevel første gang på seks år at Eurovision-vinneren kom inn på den norske singellisten, forrige gang var i 2000 med Olsen Brothers og «Fly on the Wings of Love».